Kwadnu ta' San Ġużetik Għażilt għal dan l-artiklu Kwadru ta' San Ġużepp li qiegħed fis-sagristija tal-Knisja Arċipretali ta' San Ġużepp fil-Qala Għawdex. Dan huwa abbozz li kien sar mill-Artist Giuseppe Cali qabel ma dan għamel il- kwadru titulari li hemm fuq l-altar maġġur ta' din il- knisja fil-preżent. Qabel ma nidħlu fid-dettalji ta' dan il-kwadru, irridu ngħidu li dan il-kwadru ta' San Ġużepp kellu warajh il-fatt li għal mijiet ta' snin fil-Qala kien hemm u għad hemm sal-lum imħabba kbira lejn l-Immakulata Kunċizzjoni meqjuma fis-santwarju ddedikat lilha li jinsab fit-tarf tar-raħal tal-Qala. Il-kwadru ta' dan is- Santwarju huwa solennement inkurunat, u dan juri kemm hija fil-qalb l-Qalin l-Immakulata. Meta ġew biex jibnu l-knisja l-ġdida fil-qalba tar- raħal, mill-ewwel kien hemm moviment qawwi biex din tiġi ddedikata lil San Ġużepp, l-Għarus Kastissimu ta' Marija u Patrun tal- Knisja Universali. Għaldaqstant nibet il-ħsieb li l-parroċċa titpoġġa taħt il-ħarsien ta' San Ġużepp filwaqt li l-Immakulata tibqa' meqjuma bħala l-ko-titular tar-raħal. Kien proprju għal dan l-għan, li Cali kien pinġa lil San Ġużepp flimkien ma' l- Immakulata f'dan l-abbozz, li wara kien sar il-kwadru titulari li hemm illum fil-Knisja Arċipretali u li bħal dak tas-Santwarju ta' l- Immakulata, huwa wkoll inkurunat. Hawnhekk l-Artist Giuseppe Cali, li huwa magħruf sew għall-imħabba li kellu lejn il- Qaddis li tiegħu kien iġib ismu, ħareġ bil- ħsieb li jpoġġi lill-Immakulata fil-glorja tagħha fil-parti ta' fuq tat-tila, filwaqt li lil San Ġużepp pinġih lejn iċ-ċentru tal-kwadru għarkubbtejh fuq is-sħab iħares lejn il-figura ta' l-Arkanġlu Gabriel filwaqt li qiegħed juri b'idejh lill-Madonna. L-Immakulata narawha bilwieqfa fuq qamar abjad kbir b'idejha ma' xulxin, b'għadd ta' anġli żgħar jittajru fis-sħab li huwa mdawwal bid-dija li hemm madwar l- istellarju ta' rasha. Wieħed mill-anġli li qiegħed viċin il-Madonna għandu f'idejh Ġilju abjad simbolu tas-safa ta' l-Immakulata. Għaqda Mużikali San Ġużepp Ħal Għaxaq Lil San Ġużepp l-artist ippreżentah bħala raġel matur, xi ftit robust u bil-ġilju f'idu. Lill-Arkanġlu Gabriel narawh b'tarka f'idu x-xellugija, li fuqha hemm is-simbolu tal-Knisja biex jurina li San Ġużepp huwa l-Patrun tal-Knisja Universali, filwaqt li f'idu l-leminija għandu sejf twil li bih qiegħed jeqred is-serp simbolu tal-ħażen u d-dnub. Kwadru komplut b'suġġett sabiħ, b'messaġġ ta' mħabba, fejn l-Immakulata u San Ġużepp narawhom qegħdin jistednuna biex nersqu lejhom u nagħmlu bħall-Arkanġlu Gabriel, neqirdu dak li huwa ħażin filwaqt li nħarsu lejn San Ġużepp bħala l-Protettur tagħna. Il-festa t-tajba lil kulħadd.